text: 10 "Munakuyniyoj runaqa [...] kusikun cheqa kajmanta." Juk Biblia nin: "Munakuyqa [...] chiqan kaqman kusiywan kutikun", nispa. Munakuyqa, chiqa kaqta mana qʼiwinapaq, ‘llullata jukkuna jukkunawan' mana parlanapaq ima tanqawanchik (Zacarías 8:16). Sutʼincharinapaq, munasqa hermanonchik mayta juchallikuptin, Jehovata, payta ima munakusqanchikrayku, Bibliap nisqanmanjina ruwasun, mana pakasunchu, nitaq llullakusunchu. Chayta ruway mana atikuptillanpis, allinninpaq kasqanta yachasqanchikrayku, Dios munakuywan chiqanchananta, chaymanjinataq ruwananta munasun (Proverbios 3:11, 12). Chantapis munakuyqa, cristianos "tukuy imapi allinta puri[napaq]" tanqawanchik (Hebreos 13:18).